বৃহস্পতিবার বিমানের প্রধান কার্যালয় বলাকায় এ সার্ভিসের উদ্বোধন করা হয়। উদ্বোধন করে বিমান পরিচালনা পর্ষদের চেয়ারম্যান মুহাম্মদ ইনামুল বারী বলেন, বর্তমান সরকারের ই-সার্ভিস রোড ম্যাপ বাস্তবায়নের অংশ হিসেবে বিমান তার সম্মানিত যাত্রীদের সেবাদানে আরও এক ধাপ এগিয়ে মোবাইলের মাধ্যমে টিকিটিং-সংক্রান্ত সব সুবিধা চালু করল। যাত্রীরা এখন থেকে সহজেই মোবাইল ফোন বা ল্যান্ড ফোনের মাধ্যমে ফ্লাইট-সংক্রান্ত তথ্য, টিকিট বুকিং, টিকিট ক্রয়, যাত্রার তারিখ পরিবর্তন সম্পর্কিত সব সুবিধা সহজেই পাবেন।